b'\n_START_ARTICLE_\nRankinis st\xc5\xabmoklinis vandens siurblys\n_START_PARAGRAPH_\nRankinis st\xc5\xabmoklinis vandens siurblys\xc2\xa0\xe2\x80\x93 prietaisas, kurio veikimas remiasi skys\xc4\x8di\xc5\xb3 mechanikos d\xc4\x97sniais. Vandeniui pakelti i\xc5\xa1 gelmi\xc5\xb3 \xc4\xaf \xc5\xbeem\xc4\x97s pavir\xc5\xa1i\xc5\xb3 yra naudojama mechanin\xc4\x97 energija, o vandens jud\xc4\x97jim\xc4\x85 lemia sl\xc4\x97gi\xc5\xb3 skirtumas. Vandeniui pakelti reikalingas energijos kiekis priklauso nuo to, kokiame gylyje yra statinis vandens lygis (SVL) bei \xc4\xaf kok\xc4\xaf auk\xc5\xa1t\xc4\xaf reikia pakelti siurbiam\xc4\x85 skyst\xc4\xaf.\n_START_SECTION_\nVeikimo principas\n_START_PARAGRAPH_\nKai siurblio rankena yra judinama auk\xc5\xa1tyn ir \xc5\xbeemyn, skystis juda i\xc5\xa1 didesnio sl\xc4\x97gio \xc4\xaf ma\xc5\xbeesn\xc4\xaf. Kai st\xc5\xabmoklis yra pakeliamas \xc4\xaf vir\xc5\xa1\xc5\xb3, siurblio viduje suma\xc5\xbe\xc4\x97ja sl\xc4\x97gis, vanduo ima tek\xc4\x97ti pro siurblio apa\xc4\x8dioje esant\xc4\xaf atbulin\xc4\xaf vo\xc5\xbetuv\xc4\x85 (vo\xc5\xbetuvas B) \xc4\xaf siurblio vid\xc5\xb3. Kai st\xc5\xabmoklis leid\xc5\xbeiasi \xc5\xbeemyn, vanduo yra slegiamas, did\xc4\x97ja sl\xc4\x97gis. Atbulinis vo\xc5\xbetuvas esantis siurblio apa\xc4\x8dioje u\xc5\xbesidaro, o atbulinis vo\xc5\xbetuvas esantis ant i\xc5\xa1tek\xc4\x97jimo angos (vo\xc5\xbetuvas A) atsidaro ir vanduo veikiamas sl\xc4\x97gio i\xc5\xa1silieja pro atsiv\xc4\x97rusi\xc4\x85 ang\xc4\x85 \xc4\xaf latak\xc4\x85.\n_START_SECTION_\nPanaudojimo sritis\n_START_PARAGRAPH_\n\xc5\xa0io tipo rankiniai vandens siurbliai pla\xc4\x8diausiai naudojami sodininkyst\xc4\x97je,, geriamo vandens tiekimui besivystan\xc4\x8diose \xc5\xa1alyse bei gyvenviet\xc4\x97se, kurios neturi prieigos prie elektros energijos i\xc5\xa1tekli\xc5\xb3. Siurbli\xc5\xb3 pasirinkim\xc4\x85 da\xc5\xbenai lemia itin ilgas gyvavimo ciklas ir ma\xc5\xbea kaina. \xc5\xa0io tipo siurbliai yra pritaikyti siurbti ir alyv\xc4\x85.'